open-index/open-wikipedia-markdown huggingface dataset:
Ούγος ντε Μπριέλ

Ο **Ούγκος ντε Μπριέλ** ή **ντε Μπρυγέρ** (γαλλικά: *Hugues de Briel/de Bruyères*), ήταν Γάλλος ιππότης κι ευγενής του Πριγκιπάτου της Αχαΐας, βαρώνος της Καρύταινας. Γεννήθηκε το 1183 στη Γαλλία, στο Μπριέλ της Καμπανίας, παντρεύτηκε το 1222 την Αλίξ, κόρη του Γοδεφρείδου Α' Βιλλεαρδουίνου και απέκτησε μαζί της τον Γοδεφρείδο, διάδοχο του στη βαρωνία, πέθανε μετά το 1230 στο κάστρο της Καρύταινας.

Ο Ούγος είχε συμμετάσχει στην Δ΄ Σταυροφορία με τον στρατό του Γοδεφρείδου Α' Βιλλεαρδουίνου, του μετέπειτα γαμπρού του. Το 1209 του δόθηκε η βαρωνία της Καρύταινας μαζί με 22 τιμάρια στην Αρκαδία και την κώμη της Καρύταινας. Ο Ούγος έχτισε το Κάστρο της Καρύταινας που αργότερα απέκτησε μεγάλη φήμη και αποκαλούνταν "Τολέδο της Πελοποννήσου". Το Ελληνικό χρονικό του Μορέως αναφέρει :

Ο Ούγος κατέλαβε την Καρύταινα σχεδόν αμαχητί αφού οι Γορτύνιοι που είχαν οχυρωθεί σε έναν λόφο δίπλα στην κώμη παραδόθηκαν. Η παράδοση αναφέρει ότι πολλοί από τους ντόπιους είχαν κρυφτεί στα σπήλαια του βράχου που χτίστηκε μετέπειτα το κάστρο, ανάμεσα τους και η όμορφη κόρη του Βυζαντινού άρχοντα της περιοχής, ο Ούγος όταν το έμαθε πήγε στο σπήλαιο και την αναγνώρισε μέσα στο πλήθος από το δακτυλίδι που φορούσε. Ο Ούγος μαγεμένος από την ομορφιά της ζήτησε να την κάνει γυναίκα του αλλά αυτή μην θέλοντας να γίνει σύζυγος του κατακτητή έπεσε στα βράχια και σκοτώθηκε. 

## Πηγές
* Latin Lordships in Greece, ανακτήθηκε 20 Μαρτίου 2013
* Juan Fernandez de Heredia, Alfred Morel -Fatio, Libro de los fechos et conquistas del principado de la Morea compilado por comandamiento de Don, Imprimerie Jules -Guillaume Fick 1885, (Αραγωνικό Χρονικό)
* Chroniques greco-romanes : inedites ou peu connues avec notes et tables genealogiques / par Charles Hopf. -- Berlin : Weidmann, 1873.
*Το Χρονικόν του Μωρέως
* Η Γορτυνία / Υπό Τάκη Χ. Κανδηλώρου, Εν Πάτραις: Τυπογραφείον Ανδρέου Β. Πασχά, 1898.

## Παραπομπές


Κατηγορία:Γάλλοι Σταυροφόροι
Κατηγορία:Βαρώνοι του Πριγκιπάτου της Αχαΐας
Κατηγορία:Βαρωνία της Καρύταινας
Acoustically Driven

***Acoustically Driven*** είναι ο τίτλος του ζωντανά ηχογραφημένου δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε τον Μάιο του 2001 μέσω τη δισκογραφικής εταιρείας "Phantom Records".

Το άλμπουμ αυτό περιέχει ακουστικές εκτελέσεις παλιότερων τραγουδιών του συγκροτήματος, ηχογραφημένες με μία εξαμελή ορχήστρα, στη ζωντανή τους εμφάνιση στο "Mermaid Theater" του Λονδίνου, στις 9 Δεκεμβρίου 2000, ενώ κυκλοφόρησε και σε μορφή διπλού CD με το DVD της βιντεοσκόπησης της συναυλίας.

## Τραγούδια
1. **Introduction** - 0:47
2. **Why Did You Go** *(Box, Byron, Hensley, Kerslake)* - 3:59
3. **The Easy Road** *(Hensley)* - 2:41
4. **Echoes in the Dark** *(Hensley)* - 4:44
5. **Come Back to Me** *(Hensley, Kerslake)* - 4:40
6. **Cross That Line** *(Box, Lanzon)* - 5:56
7. **The Golden Palace** *(Box, Lanzon)* - 8:17
8. **The Shadows and the Wind** *(Hensley)* - 4:30
9. **Wonderworld** *(Hensley)* - 4:33
10. **Different World** *(Box, Lanzon)* - 5:03
11. **Circus** *(Box, Thain, Kerslake)* - 4:21
12. **Blind Eye** *(Hensley)* - 3:37
13. **Traveller in Time** *(Box, Byron, Kerslake)* - 2:50
14. **More Fool You** *(Box, Lanzon)* - 3:30
15. **Lady in Black** *(Hensley)* - 6:15
16. **Medley: The Wizard / Paradise / Circle of Hands** *(Clarke, Hensley)* - 9:24

## Μέλη των Uriah Heep
Το "***Acoustically Driven***" ηχογραφήθηκε από τους εξής μουσικούς:
**[[Μπέρνι Σο]]** - *φωνητικά*
**[[Μικ Μποξ]]** - *κιθάρα*
**Φιλ Λανζόν** - *πλήκτρα*
**[[Τρέβορ Μπόλντερ]]** - *μπάσο*
**[[Λι Κέρσλεηκ]]** - *τύμπανα*

## Πηγές
* *Uriah Heep 1970-2012*, Tapio Minkkinen, https://web.archive.org/web/20140714231452/http://heepfiles.info/discogr/Uriah%20Heep.pdf
* Allmusic http://www.allmusic.com/album/acoustically-driven-mw0000013977
* www.discogs.com http://www.discogs.com/Uriah-Heep-Acoustically-Driven/release/3811182
* CD Universe review http://www.cduniverse.com/search/xx/music/pid/1917759/a/Acoustically+Driven.htm

Κατηγορία:Δισκογραφία των Uriah Heep
Κατηγορία:Άλμπουμ του 2001
Γιάννης Κουράκος

Ο **Γιάννης Κουράκος**, είναι Έλληνας ηλεκτρολόγος μηχανικός, πολιτικός και πρώην βουλευτής της Νέας Μεταρρυθμιστικής Ριζοσπαστικής Ανασυγκρότησης.

## Βιογραφικά Στοιχεία
Ο Γιάννης Κουράκος γεννήθηκε στον Πειραιά στις 20 Νοεμβρίου 1956, ενώ η καταγωγή του είναι από την Μάνη και συγκεκριμένα την Γαρδενίτσα. Σπούδασε Ηλεκτρικός Μηχανικός, ενώ εργάστηκε για πολλά χρόνια στην Τεχνική Υπηρεσία του Ελληνικού Κοινοβουλίου. Ακόμα ήταν Έκτακτος Καθηγητής του Τ.Ε.Ι. Χαλκίδας και του Τ.Ε.Ι. Πειραιά από το 1984 έως το 2004.

Το 1983, εξελέγη Γενικός Γραμματέας της Ο.Ν.Ν.Ε.Δ. Αμφιάλης. Το 1984, εξελέγη πρόεδρος της Τοπικής Οργάνωσης της Νέας Δημοκρατίας Αμφιάλης. Το 1990 εξελέγη πρόεδρος της Νομαρχιακής Επιτροπής της Ν.Δ. της Β΄ Εκλογικής Περιφέρειας Πειραιά, θέση την οποία διατήρησε έως το 1998. Το 2007 εξελέγη Αναπληρωτής Γραμματέας των πρώην Βουλευτών και πολιτευτών της Νέας Δημοκρατίας. Από το 1993 έως το 2012, συμμετείχε στην Κεντρική Επιτροπή της Ν.Δ.

Το 2004 εξελέγη για πρώτη φορά Βουλευτής του Ελληνικού Κοινοβουλίου στην Β΄ Εκλογική Περιφέρεια του Πειραιά με την Νέα Δημοκρατία, έως το 2007. 

Στις 24 Φεβρουαρίου 2012, αποχώρησε από την Νέα Δημοκρατία, συμμετέχοντας στην ίδρυση του κόμματος των Ανεξαρτήτων Ελλήνων, μαζί με τον Πάνο Καμμένο.

Στις Εθνικές Εκλογές Μαΐου και Ιουνίου 2012, εξελέγη πρώτος σε σταυρούς Βουλευτής Β΄ Πειραιώς με τους ΑΝ.ΕΛ., ανέλαβε Αναπληρωτής Γραμματέας της Κοινοβουλευτικής Ομάδας του κόμματος.

Τον Δεκέμβριο του 2012, ανεξαρτητοποιήθηκε και αποχώρησε από το κίνημα του Πάνου Καμμένου, αναφέροντας ότι πίσω από το κίνημα είναι ο Γιώργος Βουλγαράκης.

Στις 21 Μαρτίου 2013, μαζί με τον Χρήστο Ζώη και τους υπόλοιπους αποχωρήσαντες από τους ΑΝ.ΕΛ., τον περασμένο Δεκέμβριο, ίδρυσαν νέο πολιτικό κόμμα, τη Νέα Μεταρρυθμιστική Ριζοσπαστική Ανασυγκρότηση.

## Παραπομπές


## Εξωτερικοί σύνδεσμοι
*Επίσημη ιστοσελίδα Ι. Κουράκου

Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με τους Ανεξάρτητους Έλληνες
Κατηγορία:Βουλευτές Β΄ Πειραιά
Ταχιρίδες

Οι **Ταχιρίδες** (περσικά: سلسله‏ی طاهریان) ήταν δυναστεία φεουδαρχών περσικής προέλευσης, που κυβέρνησε την αββασιδική επαρχία του Χορασάν από το 821 ώς το 873 μ.Χ., και την πόλη της Βαγδάτης από το 820 μέχρι το 891. Η δυναστεία ιδρύθηκε από τον Ταχίρ ιμπν Χουσεΐν, στρατηγό στην υπηρεσία του Αββασίδη χαλίφη Αλ-Μαμούν. Η πρωτεύουσά τους στο Χορασάν ήταν αρχικώς η πόλη Μερβ, ενώ αργότερα αυτή μεταφέρθηκε στη Νισαπούρ. Οι Ταχιρίδες απολάμβαναν υψηλό βαθμό αυτονομίας στη διακυβέρνηση του Χορασάν, παρόλο που παρέμειναν υποτελείς στο Χαλιφάτο των Αββασιδών και δεν ήταν ανεξάρτητοι κυβερνήτες.

## Δυναστεία των Ταχιριδών

## Παραπομπές


Κατηγορία:Μουσουλμανικές δυναστείες
Κατηγορία:Ιστορία του Ιράν
Κατηγορία:Περσία
Κατηγορία:Πρώην κράτη της Ασίας
Κατηγορία:Πρώην εμιράτα
Χαμδανίδες

Οι **Χαμδανίδες** (αραβικά: حمدانيون, Ḥamdānyūn) ήταν αραβική σιιτική μουσουλμανική δυναστεία του βορείου Ιράκ (ή Άνω Μεσοποταμίας, η αραβική Αλ-Τζαζίρα) και της Συρίας (890-1004). Κατάγονταν από την αρχαία αραβική χριστιανική φυλή Ταγλίμπ της Μεσοποταμίας και ανατολικής Αραβίας.  Η δυναστεία των Χαμδανιδών ιδρύθηκε από τον Χάμνταν ιμπν Χαμντούν (από τον οποίο πήρε και το όνομά της) όταν εκείνος διορίστηκε κυβερνήτης της πόλης Μαρντίν στη νοτιοανατολική Ανατολία από τον χαλίφη των Αββασιδών, Αλ-Μουταμίντ, το 890 μ.Χ.

Ο γιος του Χάμνταν, Αμπντάλλα, διορίστηκε με τη σειρά του από τους Αββασίδες κυβερνήτης της Μοσούλης στο βόρειο Ιράκ (906), και κυβέρνησε ακόμα και τη Βαγδάτη (914). Οι γιοι του Αμπντάλλα διορίστηκαν ως κυβερνήτες στη Μοσούλη και το Χαλέπι.

Αργότερα, η τοπική ηγεμονία του χαμδανίδη Χάσαν Νάσιρ αντ-Ντάουλα (929-968), κυβερνήτη της Μοσούλης και του Ντιγιάρμπακιρ, ήταν τόσο τυραννική που προκάλεσε την αποπομπή του από την ίδια του την οικογένεια. Οι διάδοχοί του κυβέρνησαν τη Μοσούλη μέχρι το 990, παρόλο που υπέστησαν βαριά ήττα σε σύγκρουση με τους Μπουγίδες το 979. Μετά το 990, η περιοχή αυτή του βορείου Ιράκ μοιράστηκε μεταξύ των Ουκαϊλιδών και των Μαρουανιδών.

Ο Άλι Σάιφ αντ-Ντάουλα, το πλέον εξέχον μέλος της δυναστείας των Χαμδανιδών, κυβέρνησε τη βόρεια Συρία από το Χαλέπι, και έγινε ο πιο σημαντικός αντίπαλος των Βυζαντινών κατά τα μέσα του 10ου αιώνα. Η Aυλή του αποτέλεσε κέντρο πολιτισμού και προαγωγής της αραβικής λογοτεχνίας, αλλά απώλεσε το κύρος της μετά τη βυζαντινή κατάκτηση του Χαλεπίου.

Για να σταματήσει την προέλαση των Βυζαντινών, το Χαλέπι τέθηκε υπό την επικυριαρχία των Φατιμιδών της Αιγύπτου, ενώ το 1003 οι Φατιμίδες έπαυσαν οριστικά τους Χαμδανίδες.

## Δυναστεία Χαμδανιδών

## Παραπομπές


Κατηγορία:Μουσουλμανικές δυναστείες
Κατηγορία:Ιστορία του Ιράκ
Κατηγορία:Μεσαιωνική Συρία
Μαρία Κίτσου

Η **Μαρία Κίτσου** (Αιγάλεω, 5 Αυγούστου 1979) είναι Ελληνίδα ηθοποιός, απόφοιτη της Δραματικής Σχολής του Εθνικού Θεάτρου.

## Βιογραφία
Μεγάλωσε στο Αιγάλεω, όπου ως μαθήτρια Γυμνασίου ήλθε για πρώτη φορά σε επαφή με τη θεατρική τέχνη. 

Πέρασε στο τμήμα Θεολογίας το οποίο παρακολούθησε για τρία χρόνια, όμως παρόλο που της άρεσε, ήθελε να κάνει κάτι άλλο. 

Στα 24 της έδωσε εξετάσεις για τη Δραματική Σχολή του Εθνικού Θεάτρου, στην οποία πέρασε με τη δεύτερη. Την παραμονή της πρεμιέρας της στην Πειραματική Σκηνή του Εθνικού με το έργο «Ο ηλίθιος» (Φιόντορ Ντοστογιέφσκι) σε σκηνοθεσία Στάθη Λιβαθινού, ο πατέρας της πεθαίνει ξαφνικά.

Το 2009 πρωταγωνίστησε στην τηλεοπτική σειρά ''Καρυωτάκης'', ενσαρκώνοντας το πρόσωπο της ποιήτριας Μαρία Πολυδούρη. 

Το 2012 κατέκτησε το Βραβείο Μελίνα Μερκούρη για την ερμηνεία στα «Ορφανά» του Ντένις Κέλι, σε σκηνοθεσία του Βαγγέλη Θεοδωρόπουλου, στο θέατρο του Νέου Κόσμου. Για το ίδιο βραβείο ήταν υποψήφια και το 2008, για την ερμηνεία της στην παράσταση «Στον βυθό» του Μαξίμ Γκόρκι.

Το 2014 κατέκτησε το 1ο Βραβείο Καλύτερης Γυναικείας ερμηνείας στα 2α Θεατρικά Βραβεία Κοινού All4fun για την ερμηνεία της στην παράσταση "Αρμαντέιλ" σε σκηνοθεσία Κωνσταντίνου Ασπιώτη.

Το 2016 κατέκτησε το 1ο Βραβείο Καλύτερης Γυναικείας ερμηνείας στα 4α Θεατρικά Βραβεία Κοινού All4fun για την ερμηνεία της στην παράσταση "Δεσποινίς Τζούλια" σε σκηνοθεσία Λίλλυς Μελεμέ.

## Παραπομπές


Κατηγορία:Ελληνίδες ηθοποιοί θεάτρου
Κατηγορία:Απόφοιτοι της Δραματικής Σχολής του Εθνικού Θεάτρου
Electrically Driven

**Electrically Driven** είναι ο τίτλος του ζωντανά ηχογραφημένου δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε τον Σεπτέμβριο του 2001 μέσω τη δισκογραφικής εταιρείας "Classic Rock Legends".
Ο συγκεκριμένος δίσκος αποτελεί συνέχεια του "*[[Acoustically Driven]]*", το οποίο είχε κυκλοφορήσει μερικούς μήνες νωρίτερα, ενώ σαν γκεστ συμμετείχε ο τραγουδιστής των Jethro Tull, Ίαν Άντερσον.

## Τραγούδια
1. **Return to Fantasy** *(Byron, Hensley)* - 4:44
2. **Universal Wheels** *(Box, Lanzon)* - 5:27
3. **Bird of Prey** *(Box, Byron, Hensley, Newton)* - 4:41
4. **Stealin' ** *(Hensley)* - 5:45
5. **Between Two Worlds** *(Box, Lanzon)* - 6:09
6. **I Hear Voices** *(Bolder)* - 4:00
7. **Come Away Melinda** *(Hellerman, Minkoff)* - 4:26
8. **Circus** *(Box, Thain, Kerslake)* - 3:57
9. **Blind Eye** *(Hensley)* - 3:35
10. **Sunrise** *(Hensley)* - 4:10
11. **Gypsy** *(Box, Byron)* - 3:21
12. **July Morning** *(Byron, Hensley)* - 10:37
13. **Esay Livin' ** *(Hensley)* - 3:36

## Μέλη των Uriah Heep
Το "***Electrically Driven***" ηχογραφήθηκε από τους εξής μουσικούς:
**[[Μπέρνι Σο]]** - *φωνητικά*
**[[Μικ Μποξ]]** - *κιθάρα*
**Φιλ Λανζόν** - *πλήκτρα*
**[[Τρέβορ Μπόλντερ]]** - *μπάσο*
**[[Λι Κέρσλεηκ]]** - *τύμπανα*

## Πηγές
* *Uriah Heep 1970-2012*, Tapio Minkkinen, https://web.archive.org/web/20140714231452/http://heepfiles.info/discogr/Uriah%20Heep.pdf
* Allmusic http://www.allmusic.com/album/electrically-driven-mw0000464042/releases
* CD Universe review http://www.cduniverse.com/search/xx/music/pid/2313273/a/Electrically+Driven-Live.htm

Κατηγορία:Δισκογραφία των Uriah Heep
Κατηγορία:Άλμπουμ του 2001
Μαρουανίδες

Οι ** Μαρουανίδες** (990–1085) ήταν κουρδική δυναστεία στην περιοχή Ντιγιαρμπακίρ της Άνω Μεσοποταμίας (στο σημερινό Ιράν) και την Αρμενία, με επίκεντρο τη  πόλη του Ντιγιαρμπακίρ. Άλλες πόλεις υπό τον έλεγχο τους ήταν οι πόλεις Αρζάν, Μαγιαφαρικίν (αρχ. Μαρτυρόπολη, σημερινό Σιλβάν), Χισν Καϋφά (Χασανκεΐφ), Χιλάτ, Μαντζικέρτ, Αργίς.

Ιδρυτής της δυναστείας ήταν ένας Κούρδος βοσκός, ο Αμπού Σουτζά Μπαντ ιμπν Ντουστάκ, ο οποίος εγκατέλειψε το κοπάδι του, πήρε τα όπλα και έγινε θαρραλέος πολέμαρχος, κερδίζοντας δημοσιότητα. Όταν ένα μέλος της ιρανικής δυναστείας των Βουγιδών, ο Αντούντ αντ-Ντάουλα, πέθανε το 983, ο Μπαντ κατέλαβε τη Μαγιαφαρικίν, μια πόλη στα νοτιοανατολικά του Ντιγιαρμπακίρ. Επίσης κατέλαβε την Αχλάτ και τη Νίσιβη.

## Παραπομπές


Κατηγορία:Μουσουλμανικές δυναστείες
Κατηγορία:Κούρδοι ηγέτες
Μ
Κατηγορία:Ιστορία των Κούρδων
Κατηγορία:Ιστορία του Κουρδιστάν
The Magician's Birthday Party

**The Magician's Birthday Party** είναι ο τίτλος του ζωντανά ηχογραφημένου δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε τον Απρίλιο του 2002 μέσω της δισκογραφικής εταιρείας "Classic Rock Legends".
Ο δίσκος ηχογραφήθηκε στο Λονδίνο το Δεκέμβριο του 2001 και συμμετέχουν ως γκεστ τα παλιότερα μέλη του συγκροτήματος, Κεν Χένσλεϊ και Τζον Λότον, όπως και ο Τις Βαν Λέερ του ολλανδικού συγκροτήματος, Focus.
Η ηχογράφηση αυτή εκδόθηκε και σε μορφή DVD με τρία επιπλέον τραγούδια.

## Τραγούδια
1. **Return to Fantasy** *(Byron, Hensley)* - 4:49
2. **Tales** *(Hensley)* - 5:55
3. **Sweet Pretender** *(Bolder)* - 4:17
4. **I'll Keep On Trying** *(Box, Byron)* - 4:28
5. **July Morning** *(Byron, Hensley)* - 10:12
6. **Paradise / The Spell** *(Hensley)* - 11:09
7. **Circle of Hands** *(Hensley)* - 6:47
8. **The Magician's Birthday** *(Box, Hensley, Kerslake)* - 10:28
9. **Sympathy** *(Hensley)* - 5:25
10. **Free 'n' Easy** *(Box, Lawton)* - 3:18
11. **Sunrise** *(Hensley)* - 4:14
12. **Easy Livin' ** *(Hensley)* - 3:33

## Μέλη των Uriah Heep
Το "***The Magician's Birtday Party***" ηχογραφήθηκε από τους εξής μουσικούς:
**[[Μπέρνι Σο]]** - *φωνητικά*
**[[Μικ Μποξ]]** - *κιθάρα*
**Φιλ Λανζόν** - *πλήκτρα*
**[[Τρέβορ Μπόλντερ]]** - *μπάσο*
**[[Λι Κέρσλεηκ]]** - *τύμπανα*

;*Έκτακτες συμμετοχές*
**[[Κεν Χένσλεϊ]]** - *πλήκτρα*
**Τζον Λότον** - *φωνητικά*
**Τις Βαν Λέερ** - *φλάουτο*
**Έμα Ρόμπινς** - *δεύτερα φωνητικά*
**Κιμ Τσάντλερ** - *δεύτερα φωνητικά*
**Αϊλήν ΜακΛάφλιν** - *δεύτερα φωνητικά*

## Πηγές
* *Uriah Heep 1970-2012*, Tapio Minkkinen, https://web.archive.org/web/20140714231452/http://heepfiles.info/discogr/Uriah%20Heep.pdf
* Allmusic http://www.allmusic.com/album/release/the-magicians-birthday-party-mr0000922592
* www.discogs.com review http://www.discogs.com/Uriah-Heep-Featuring-Ken-Hensley-John-Lawton-The-Magicians-Birthday-Party/release/2100306
* Prog Archives review http://www.progarchives.com/album.asp?id=17733

Κατηγορία:Δισκογραφία των Uriah Heep
Κατηγορία:Άλμπουμ του 2002
Ουκαϊλίδες

Οι **Ουκαϊλίδες** (αραβικά: عقيليون ,ʿUqailiyūn) ήταν δυναστεία σιιτών Αράβων με αρκετούς κλάδους, που κυβέρνησε διάφορα τμήματα της Τζαζίρα (Άνω Μεσοποταμίας), βόρειας Συρίας και Ιράκ, στα τέλη του 10ου και αρχές του 11ου αιώνα μ.Χ. Ο κύριος κλάδος τους, με επίκεντρο την πόλη Μοσούλη, κυβέρνησε από το 990 ώς το 1096.

Κατηγορία:Μουσουλμανικές δυναστείες
Κατηγορία:Άραβες
Κατηγορία:Ιστορία του Ιράκ
Κατηγορία:Μεσαιωνική Συρία
Βερβερικές γλώσσες

250px|right|thumb|Οι βερβερικές γλώσσες και οι τόποι όπου ομιλούνται
Οι **Βερβερικές γλώσσες** ή διάλεκτοι (βερβερικά: Tamaziɣt, Tamazight, ⵜⴰⵎⴰⵣⵉⵖⵜ [tæmæˈzɪɣt], [θæmæˈzɪɣθ]) είναι οικογένεια παρεμφερών και στενά σχετιζόμενων γλωσσών και διαλέκτων των ιθαγενών κατοίκων της Βόρειας Αφρικής. Ομιλούνται από μεγάλους πληθυσμούς στην Αλγερία και το Μαρόκο και από μικρότερους στη Λιβύη, Τυνησία, βόρειο Μάλι, δυτικό και βόρειο Νίγηρα, βόρεια Μπουρκίνα Φάσο, Μαυριτανία και την Όαση Σίβα στην Αίγυπτο.

Μεγάλες μεταναστευτικές μειονότητες που μιλάνε τα Βερβερικά, ζουν στη Δυτική Ευρώπη από τη δεκαετία του 1950. Το 2001, τα Βερβερικά ορίστηκαν συνταγματικώς ως επίσημη γλώσσα της Αλγερίας και το 2011 του Μαρόκου αντίστοιχα.

## Εξωτερικοί σύνδεσμοι

Κατηγορία:Διάλεκτοι
Κατηγορία:Αφροασιατικές γλώσσες
Κατηγορία:Γλώσσες της Αλγερίας
Κατηγορία:Γλώσσες του Μαρόκου
Κατηγορία:Γλώσσες του Νίγηρα
Κατηγορία:Γλώσσες της Τυνησίας
Κατηγορία:Γλώσσες της Μαυριτανίας
Γκιλάν

Η **Γκιλάν** (περσικά: استان گیلان, Ostān-e Gīlān, παλαιότερα **Νταϋλάμ**) είναι μία από τις 31 επαρχίες του Ιράν. Βρίσκεται κατά μήκος της Κασπίας Θάλασσας, λίγο δυτικότερα της επαρχίας Μαζανταράν, ανατολικά της επαρχίας Αρνταμπίλ και βόρεια των επαρχιών Ζαντζάν και Καζβίν.

Η περιοχή έχει έκταση 14.042 τετ.χλμ. και πληθυσμό 2.404.861 κατοίκων (απογραφή 2006). Το βόρειο τμήμα της επαρχίας είναι μέρος της περιοχής του Νότιου (ιρανικού) Ταλύς. Στο κέντρο της επαρχίας βρίσκεται η πόλη της Ραστ. Άλλες πόλεις στην επαρχία είναι η Ασταρά, η Αστανέχ-ι Ασραφίγιε, η Φουμάν, η Λαχιτζάν, η Λανγκρούντ, η Μασουλέχ, η Μαντζίλ, η Ρουντσάρ, η Σαφτ, η Ταλές και η Σουμαχέ Σαρά. Το κύριο λιμάνι της επαρχίας είναι το Μπαντάρ-ι Ανζαλί (πρώην Μπαντάρ-ι Παχλαβί).

Στην αρχαία περσική εποχή, η περιοχή αποτελούσε επίσης διοικητική επαρχία, με την ονομασία **Νταϋλάμ** (κάποιες φορές απαντάτο ως Νταϋλαμάν ή Ντελάμ, ελλ. Δαϋλάμ).

## Παραπομπές


## Εξωτερικοί σύνδεσμοι
* 

Κατηγορία:Επαρχίες του Ιράν
The Very Best of Uriah Heep

Το **The Very Best of Uriah Heep** είναι συλλογή τραγουδιών του βρετανικού χαρντ ροκ συγκροτήματος Uriah Heep, η οποία κυκλοφόρησε το Φεβρουάριο του 2006 μέσω της δισκογραφικής εταιρείας "Metro Music".
Η συγκεκριμένη έκδοση περιέχει τραγούδια από το πρώτο άλμπουμ του συγκροτήματος "*[[Very 'eavy...Very 'umble]]*" το 1970 μέχρι και το "*[[Raging Silence]]*" του 1989.

## Τραγούδια
1. **Gypsy** - 6:39
2. **Bird of Prey** - 4:14
3. **Look at Yourself** - 5:11
4. **July Morning** - 10:32
5. **The Wizard** - 3:00
6. **Easy Livin' ** - 2:37
7. **Sweet Lorraine** - 4:17
8. **Stealin' ** - 4:51
9. **Something or Nothing** - 2:56
10. **Prima Donna** - 4:06
11. **One Way or Another** - 4:41
12. **Wise Man** - 4:42
13. **Carry On** - 3:57
14. **That's the Way That It Is** - 4:09
15. **Hold Your Head Up** - 4:31

## Μέλη των Uriah Heep
Στις ηχογραφήσεις των τραγουδιών του  **The Very Best of Uriah Heep**, συμμετείχαν οι εξής μουσικοί:

**[[Μπέρνι Σο]]** - *φωνητικά*
**[[Μικ Μποξ]]** - *κιθάρα*
**Φιλ Λανζόν** - *πλήκτρα*
**[[Τρέβορ Μπόλντερ]]** - *μπάσο*
**[[Ντέηβιντ Μπάιρον]]** - *φωνητικά*
**[[Κεν Χένσλεϊ]]** - *πλήκτρα*
**[[Πητερ Γκόλμπι]]** - *φωνητικά*
**Πωλ Νιούτον** - *μπάσο*
**Νάιτζελ Όλσον** - *τύμπανα*
**Κηθ Μπέηκερ** - *τύμπανα*
**Ίαν Κλαρκ** - *τύμπανα*
**[[Λι Κέρσλεηκ]]** - *τύμπανα*
**[[Γκάρι Τέην]]** - *μπάσο*
**Τζον Γουέτον** - *μπάσο*
**Τζον Λότον** - *φωνητικά*
**Κρις Σλέηντ** - *τύμπανα*
**Τζον Σλόμαν** - *φωνητικά*
**[[Μπομπ Ντέισλι]]** - *μπάσο*

## Πηγές
* Allmusic review http://www.allmusic.com/album/release/very-best-of-uriah-heep-metro-mr0002184651
* avaxhome.bz http://avaxhome.bz/music/uriah_heep_the_very_best_of_2006.html

Κατηγορία:Δισκογραφία των Uriah Heep
Κατηγορία:Άλμπουμ του 2006
The Best of Uriah Heep

Το **The Best of Uriah Heep** είναι η πρώτη συλλογή τραγουδιών του βρετανικού χαρντ ροκ συγκροτήματος Uriah Heep, η οποία κυκλοφόρησε το 1976 μέσω της δισκογραφικής εταιρείας "Sanctuary Records" και επανεκδόθηκε το 1989 σε μορφή CD και κασέτας από την "Mercury".
Ο δίσκος δε γνώρισε άμεσα, μεγάλη εμπορική επιτυχία, αλλά οι σταθερές πωλήσεις του οδήγησαν στην απονομή του σε χρυσό δίσκο στη Γερμανία.
Τα τραγούδια τα οποία περιέχονται στο "*The Best of...*", προέρχονται από την πρώτη εποχή του συγκροτήματος και πιο συγκεκριμένα από το πρώτο τους άλμπουμ "*[[Very 'eavy...Very 'umble]]*" μέχρι και το "*[[Return to Fantasy]]*" του 1975.

## Τραγούδια
1. **Easy Livin' ** *(Hensley)* - 2:36
2. **Lady in Black** *(Hensley)* - 4:44
3. **Bird of Prey** *(Box, Byron, Hensley, Newton)* - 4:05
4. **Sunrise** *(Hensley)* - 4:04
5. **The Wizard** *(Clarke, Hensley)* - 2:59
6. **Sweet Lorraine** *(Box, Byron, Thain)* - 4:16
7. **July Morning** *(Byron, Hensley)* - 10:33
8. **Look at Yourself** *(Hensley)* - 5:09
9. **Gypsy** *(Box, Byron)* - 6:37

## Θέσεις τσαρτ
***The Best of Uriah Heep*** *(άλμπουμ)*

***Επίσημη κυκλοφορία: [[1976]]***

## Βραβεία
***The Best of Uriah Heep*** *(άλμπουμ)*
Γερμανία (*BVMI Certification*): Χρυσός

## Πηγές
* Allmusic http://www.allmusic.com/album/the-best-of-uriah-heep-mercury-mw0000200923
* Αμερικανικά τσαρτ http://www.allmusic.com/album/the-best-of-uriah-heep-mercury-mw0000200923/awards
* Σουηδικά τσαρτ http://swedishcharts.com/showitem.asp?interpret=Uriah+Heep&titel=The+Best+Of+Uriah+Heep&cat=a
* Γερμανικά τσαρτ http://charts.de/suche.asp?search=uriah+heep&x=0&y=0&country=de
* Νορβηγικά τσαρτ http://norwegiancharts.com/showitem.asp?interpret=Uriah+Heep&titel=The+Best+Of+Uriah+Heep&cat=a
* Απονομές BVMI των Uriah Heep http://www.musikindustrie.de/gold_platin_datenbank/?action=suche&strTitel=&strInterpret=Uriah+Heep&strTtArt=alle&strAwards=checked

Κατηγορία:Δισκογραφία των Uriah Heep
Κατηγορία:Άλμπουμ του 1976
Σινδ

Η **Σινδ** (εξελληνισμένα: Σινδική ή Ινδική) είναι μία από τις τέσσερις επαρχίες του Πακιστάν και αποτελεί την ιστορική κοιτίδα των Σιντ. Είναι επίσης γνωστή τοπικά ως Μεχράν και της έχει δοθεί ο τίτλος Μπαμπ-ουλ-Ισλάμ (*Η Πύλη του Ισλάμ*). Έχει έκταση 140.914 τετρ. χλμ. και πληθυσμό 35.764.539 κατοίκων (απογραφή 2012). 

Το όνομα Σινδ προέρχεται από τον Ινδό ποταμό που χωρίζει την περιοχή από αυτή του Βαλουχιστάν και το μεγάλο ιρανικό οροπέδιο. Το ποτάμι αυτό ήταν γνωστό στους αρχαίους Ιρανούς ως Ιντούς στη γλώσσα Αβεστάν, στα σανσκριτικά ως Σίντου, στα ασσυριακά ως Σίντα, στους Έλληνες ως Ινδός (εξ'ου και το Ινδική) και στους Ρωμαίους ως Ιντούς, στους Πέρσες ως Αμπ-ε-σιντ, στους Παστούν ως Αμπασίντ, στους Άραβες ως Αλ-Σινδ, στους Κινέζους ως Σιντόου. 

## Παραπομπές



Κατηγορία:Γεωγραφία του Πακιστάν
True North

To **True North** είναι το δέκατο έκτο άλμπουμ του πανκ ροκ συγκροτήματος Bad Religion. Κυκλοφόρησε στις 22 Ιανουαρίου του 2013 από την Epitaph Records. To άλμπουμ γράφτηκε μετά το τέλος της περιοδείας του άλμπουμ The Dissent of Man.Η ηχογράφηση κράτησε από τον Ιούλιο μέχρι τον Αύγουστο του 2012.Το άλμπουμ ηχογραφήθηκε στο Joe's House of Compression, το στούντιο ηχογράφησης του παραγωγού Τζο Μπαρέσσι. Τα singles που βγήκαν από το άλμπουμ ήταν τα **"True North"** και **"Fuck You"**.

Το άλμπουμ έχει πάρα πολύ καλές κριτικές και έφτασε στο #19 του Billboard 200. Είναι το πρώτο άλμπουμ της μπάντας που έφτασε στο Τοπ 20.1

## Τραγούδια

1.	"True North"  	Γκράφφιν	1:56

2.	"Past Is Dead"  	Γκράφφιν 2:39

3.	"Robin Hood in Reverse"  	Γκούρεβιτζ	2:53

4.	"Land of Endless Greed"  	Γκράφφιν	1:53

5.	"Fuck You"  	Γκράφφιν 2:14

6.	"Dharma and the Bomb"  	Γκούρεβιτζ	2:00

7.	"Hello Cruel World"  	Γκούρεβιτζ	3:50

8.	"Vanity"  	Γκούρεβιτζ	1:01

9.	"In Their Hearts Is Right"  	Γκράφφιν	1:59

10.	"Crisis Time"  	Γκράφφιν	2:39

11.	"Dept. of False Hope"  	Γκούρεβιτζ	2:40

12.	"Nothing to Dismay"  	Γκράφφιν	2:07

13.	"Popular Consensus"  	Γκράφφιν	1:53

14.	"My Head Is Full of Ghosts"  	Γκούρεβιτζ	1:46

15.	"The Island"  	Γκράφφιν	1:28

16.	"Changing Tide"  	Γκράφφιν	2:23

**Συνολική διάρκεια**: 36:17

## Συντελεστές

Greg Graffin – Φωνή

Brett Gurewitz – κιθάρα, φωνητικά, φωνή στο "Dharma and the Bomb"

Brian Baker – κιθάρα

Greg Hetson – κιθάρα

Jay Bentley – μπάσο, φωνητικά

Brooks Wackerman – ντραμς

## Singles

"Fuck You" Κυκλοφορία: 6 Νοεμβρίου 2012

"True North" Κυκλοφορία: 18 Δεκεμβρίου 2012

## Εξωτερικοί σύνδεσμοι
Κριτική στο AllMusic

Κατηγορία:Δισκογραφία των Bad Religion
Κατηγορία:Άλμπουμ του 2013
Γαζναβίδες

Οι **Γαζναβίδες** ή **Γκαζναβίδες** (περσικά: غزنویان) ήταν μουσουλμανική δυναστεία πρώην σκλάβων (Mαμελούκοι) τουρκικής καταγωγής, που κυβέρνησαν διαδοχικά ένα μεγάλο τμήμα της Περσίας, την Υπερωξιανή και τα βόρεια μέρη της ινδικής υποηπείρου, από το 975 έως το 1186 μ.Χ. Η δυναστεία ιδρύθηκε από τον Αλπ Τιγκίν, έναν αποσκιρτήσαντα πρώην στρατηγό των Σαμανιδών από την πόλη Μπαλχ, βόρεια του Ινδοκούς στο Χορασάν, που ανέλαβε με τη δύναμη των όπλων τη διακυβέρνηση της επαρχίας Γκάζνα στο Αφγανιστάν.

Τον Αλπ Τιγκίν διαδέχθηκε για λίγο ο γιος του, και όταν πέθανε, ο γαμπρός του, Σεμπουκτιγκίν, που ίδρυσε την Αυτοκρατορία των Γαζναβιδών. Αν και η δυναστεία είχε τουρκικές ρίζες, σταδιακά εκπερσίστηκε από άποψη γλώσσας, πολιτισμού, λογοτεχνίας και εθίμων και για το λόγο αυτό θεωρείται δικαίως από αρκετούς ως περσική δυναστεία, παρά τουρκική.

Ο γιος του Σεμπουκτιγκίν, Μαχμούντ, επέκτεινε την Αυτοκρατορία των Γαζναβιδών στην περιοχή ανάμεσα στον ποταμό Ώξο (Αμού Ντάρια), στον Ινδό ποταμό και τον Ινδικό Ωκεανό, ενώ δυτικά έφτασε στις πόλεις Ρέι και Χαμαντάν (αρχ. Εκβάτανα) του σημερινού Ιράν. Υπό την ηγεσία του, το αχανές κράτος του εκτεινόταν από τις πεδιάδες του ποταμού Γάγγη μέχρι την Κασπία Θάλασσα.

Υπό την ηγεσία του Μασούντ Α΄, γιου του Μαχμούντ, οι Γαζναβίδες άρχισαν να χάνουν τον έλεγχο στις δυτικές επαρχίες τους από τους Σελτζούκους Τούρκους μετά την ήττα τους στη μάχη της Νταντανακάν, περιοριζόμενοι έτσι στις περιοχές του σημερινού Αφγανιστάν, Δυτικού Παντζάμπ και Βαλουχιστάν. Το 1151, ο σάχης Βαχράμης απώλεσε την επαρχία Γκάζνα από τον Αλαουντίν Χουσαΐν της Γκουρ, ενώ το 1155 οι Σελτζούκοι κυρίευσαν την πόλη της Γκάζνας, τελευταίο προπύργιο της αυτοκρατορίας στην ομώνυμη επαρχία, περιορίζοντας τους Γαζναβίδες στην Ινδική, όπου κατάφεραν να διατηρηθούν έως το 1186, οπότε και εκτοπίστηκαν από τη δυναστεία των Γουριδών (ή Γκουριδών, από την επαρχία Γκουρ του σημερινού Αφγανιστάν).

## Οι Γαζναβίδες

## Παραπομπές



Κατηγορία:Μουσουλμανικές δυναστείες
Κατηγορία:Περσία
Κατηγορία:Ιστορία του Ιράν
Κατηγορία:Ιστορία του Πακιστάν
Κατηγορία:Ιστορία του Αφγανιστάν
Σοόμρο

thumb|right|270px|Η επαρχία Σιντ του Πακιστάν
Η **Σοόμρο ή Σοόμρα ή Σούμρα** είναι φυλή Σιντ που τα μέλη της κατοικούν κυρίως στην επαρχία Σιντ του Πακιστάν, σε τμήματα του Παντζάμπ που συνορεύουν με την περιοχή Σιντ και στο Βαλουχιστάν του Πακιστάν. Άλλες πόλεις έχουν επίσης πληθυσμούς Σοόμρο, που βρίσκονται εκεί για εργασία, αλλά κατάγονται από την περιοχή Σιντ.

Κατηγορία:Φυλές του Πακιστάν
Γιούνγκχολτς

thumb|250px|Χιονισμένη άποψη του Γιούνγκχολτς το 2004
Το **Γιούνγκχολτς** (γερμανικά: *Jungholz*) είναι κωμόπολη της Αυστρίας, στην περιφέρεια Ρόιτε (Reutte), στο κρατίδιο του Τιρόλου, η οποία παραδόξως είναι προσβάσιμη μόνον από τη Γερμανία. Με έκταση 7 χλμ2 και 323 μόνιμους κατοίκους, το Γιούνγκχολτς θεωρείται πρακτικά εξκλάβιο της Αυστρίας, αφού ενώνεται με την κυρίως ειπείν χώρα σε ένα και μοναδικό σημείο, πάνω σε μια βουνοκορφή. Με την γείτονα χώρα τελούσε υπό τελωνειακούς δεσμούς, μέχρι την προσχώρηση της Αυστρίας στην ΕΕ το 1995 και λόγω της ιδιαιτερότητας αυτής διαθέτει αυστριακό όσο και γερμανικό ταχυδρομικό κώδικα (A-6691 και D-87491, αντίστοιχα).

## Διεθνές σταυροδρόμι
Το σημείο ένωσης του Γιούνγκχολτς με την Αυστρία είναι η κορυφή του όρους Ζόργκσρόφεν (Sorgschrofen), στα 1636 μ. υψόμετρο. Εκτός από συνοριακό σημείο μεταξύ Αυστρίας και Γερμανίας, η βουνοκορφή οριοθετεί ένα σταυροδρόμι μεταξύ δύο αυστριακών περιφερειών (Τιρόλο, Ρόιτε) και δύο γερμανικών περιφερειών (Βαυαρία, Ομπεράλγκόι)· έτσι, προκύπτουν χονδρικά τα εξής τέσσερα τεταρτημόρια και οι αντίστοιχοι νομοί:

* Γιούνγκχολτς (Αυστρία, Β.)
* Φρόντεν (Γερμανία, Α.)
* Σάτβαλντ (Αυστρία, Ν.)
* Μπαντ Χίντελανγκ (Γερμανία, Δ.)

## Παραπομπές


## Εξωτερικοί σύνδεσμοι

*Το συνοριακό σημείο στο Γιουνγκχολτς
*Επίσημη ιστοσελίδα του Γιουνγκχολτς  

Κατηγορία:Τιρόλο
Κατηγορία:Πόλεις της Αυστρίας
Κατηγορία:Ενκλάβια
Κατηγορία:Εξκλάβια
Αλμοαδικό Χαλιφάτο

Το **Αλμοαδικό Χαλιφάτο** (αραβικά: الموحدون, αλ-μουαχιντούν, "οι μονοθεϊστές") ήταν μαροκινό βερβερικό μουσουλμανικό κράτος που ιδρύθηκε το 12ο αιώνα. Στο απόγειό του, έλεγχε το μεγαλύτερο μέρος της Ιβηρικής χερσονήσου (Αλ-Ανταλούς) και της Βόρειας Αφρικής (Μαγκρέμπ).

Το κίνημα των Αλμοαδών ιδρύθηκε από τον Ιμπν Τουμάρτ, ο οποίος καταγόταν από τις βερβερικές φυλές του νότιου Μαρόκου. Γύρω στο 1121, ίδρυσε για πρώτη φορά ένα βερβερικό κράτος στο Τιν Μαλ στην οροσειρά του Άτλαντα. Το Αλμοαδικό χαλιφάτο και η κυρίαρχη δυναστεία του ιδρύθηκαν μετά το θάνατό του Ιμπν Τουμάρτ από τον Αμπντ αλ-Μουμίν, ο οποίος το 1147 κατάφερε να ανατρέψει την κυρίαρχη Αλμοραβική δυναστεία στο Μαρόκο με την κατάκτηση του Μαρακές και να ανακηρύξει τον εαυτό του Χαλίφη. Μέχρι το 1159, οι Αλμοάδες επέκτειναν την ισχύ τους στην περιοχή του Μαγκρέμπ, ενώ αργότερα η Αλ-Ανταλούς και η υπόλοιπη Μουσουλμανική Ιβηρία τέθηκαν επίσης υπό Αλμοαδική εξουσία έως το έτος 1172.

Το σημείο καμπής της Αλμοαδικής παρουσίας στην Ιβηρική Χερσόνησο ήρθε το 1212, όταν ο Μωάμεθ αλ-Νασίρ (1199–1214) ηττήθηκε στη μάχη του Λας Νάβας δε Τολόσα από μια συμμαχία χριστιανικών δυνάμεων από τα βασίλεια της Καστίλλης, Αραγωνίας και Ναβάρρας. Πολλά από τα υπόλοιπα εδάφη της Αλ-Ανταλούς χάθηκαν τις επόμενες δεκαετίες, με τις πόλεις της Κόρδοβας και της Σεβίλλης να περνάν στα χέρια των Χριστιανών το 1236 και το 1248 αντίστοιχα.

Οι Αλμοάδες συνέχισαν να κυβερνούν στην Αφρική όπου ακολούθησε η αποσπασματική απώλεια εδαφών μέσω εξεγέρσεων τοπικών φυλών και άλλων περιοχών. Μέσα από τις εξεγέρσεις αναδύθηκε το 1215 η δυναστεία των Μαρινιδών από το βόρειο Μαρόκο, οι πιο αποτελεσματικοί εχθροί των Αλμοάδων. Ο τελευταίος Αλμοαδός χαλίφης, Ίντρις αλ-Γουαθίκ, είχε υπό τον έλεγχό του μόνο το Μαρακές, όπου και δολοφονήθηκε από έναν σκλάβο το 1269. Τελικά, η δυναστεία των Μαρινιδών κατάφερε να κατακτήσει το Μαρακές τερματίζοντας την Αλμοαδική εξουσία στην βόρεια Αφρική.

## Δείτε επίσης
* Αλμοραβίδες

## Παραπομπές


Κατηγορία:Μουσουλμανικές δυναστείες
Κατηγορία:Ιστορία του Μαρόκου
Κατηγορία:Πρώην κράτη της Αφρικής
Αλμοραβίδες

Οι **Αλμοραβίδες** (ή **Αλμοραβιδική δυναστεία**, αραβικά: المرابطون, αλ-μουραμπιτούν) ήταν βερβερική μουσουλμανική δυναστεία από την περιοχή του σημερινού Μαρόκου. Τον 11ο αιώνα σχημάτισαν αυτοκρατορία, η οποία εκτεινόταν στο δυτικό Μαγκρέμπ και την Ανδαλουσία. Η αυτοκρατορία των Αλμοραβιδών διήρκεσε από την δεκαετία του 1050 έως την ανατροπή τους από τους Αλμοάδες το 1147. Πρωτεύουσά τους ήταν το Μαρακές, το οποίο ιδρύθηκε από τον ηγέτη τους, Άμπου Μπακρ Ιμπν Ουμάρ, γύρω στο 1070. Η δυναστεία καταγόταν από τις βερβερικές νομαδικές φυλές της Σαχάρας, Λαμτούνα και Γκουντάλα, που διαβιούσαν στην περιοχή μεταξύ των ποταμών Ντραά, Νίγηρα και Σενεγάλη.

Οι Αλμοραβίδες έπαιξαν καθοριστικό ρόλο στην αποτροπή της πτώσης της Αλ-Ανταλούς (μουσουλμανικές κτήσεις στην Ιβηρία) από τα χριστιανικά Ισπανικά βασίλεια, όταν αντιμετώπισαν επιτυχώς τον συνασπισμό των βασιλείων της Καστίλλης και της Αραγωνίας στην μάχη του Σαγράχας το 1086. Οι ηγέτες των Αλμοραβιδών δεν διεκδίκησαν τον τίτλο του «χαλίφη», αλλά αντ' αυτού χρησιμοποιούσαν τον τίτλο «πρίγκιπας των μουσουλμάνων», αναγνωρίζοντας επίσημα την κυριαρχία των Αββασιδών Χαλίφηδων στη Βαγδάτη. 

Η κυριαρχία της δυναστείας ήταν σχετικά βραχύβια. Οι Αλμοραβίδες έπεσαν –στο απόγειο της δύναμής τους– όταν δεν κατάφεραν να σταματήσουν την εξέγερση υπό την ηγεσία του Μασμούδων Βερβέρων που είχε ξεκίνησε από τον Ιμπν Τουμάρτ το 1120. Ως αποτέλεσμα, ο τελευταίος τους βασιλιάς, Ισάκ Ιμπν Άλι, σκοτώθηκε στο Μαρακές το 1147 από τους Αλμοάδες, οι οποίοι αντικατέστησαν τους Αλμοραβίδες ως κυρίαρχη δύναμη στην Βόρεια Αφρική (Μαγκρέμπ) και την Ανδαλουσία (Αλ-Ανταλούς).

## Δείτε επίσης
* Ιμπν Τούμαρτ
* Αλμοαδικό Χαλιφάτο

## Παραπομπές


Κατηγορία:Μουσουλμανικές δυναστείες
Κατηγορία:Ιστορία του Μαρόκου
Κατηγορία:Πρώην κράτη της Αφρικής
Κατηγορία:Ιστορία της Αλγερίας
Στενό

Το όνομα **Στενό** μπορεί να αφορά έναν από τους οικισμούς:

*Στενό Αιτωλοακαρνανίας
*Στενό Αρκαδίας
*Στενό Άρτας
*Στενό Αχαΐας
*Στενό Κορινθίας
*Στενό Λευκάδας
*Στενό Σαλαμίνας

Κατηγορία:Αποσαφηνίσεις ελληνικών τοπωνυμίων
Στενό Αχαΐας

Το **Στενό** ή *Στενό Παγκρατίου* (πρώην όνομα: **Λιβέριζα**) είναι οικισμός της Αχαΐας, με πληθυσμό 17 κατοίκων σύμφωνα με την απογραφή του 2011, και διοικητικά υπάγεται στην Τοπική Κοινότητα Παγκρατίου της Δημοτικής Ενότητας Κλειτορίας του Δήμου Καλαβρύτων βάσει της διοικητικής διαίρεσης του Προγράμματος Καλλικράτης που ισχύει στην Ελλάδα από το 2011.

## Γενικά στοιχεία
Το Στενό μέχρι και το 1962 ονομαζόταν "Λιβέριζα".

Με την προηγούμενη διοικητική διαίρεση του Σχεδίου Καποδίστρια ανήκε στο Δημοτικό Διαμέρισμα Παγκρατίου του Δήμου Λευκασίου ή Κλειτορίας, όπως αυτός μετονομάστηκε το 2008. Κατά την απογραφή του 2001 είχε 48 κατοίκους.

Πρόκειται για τον τελευταίο οικισμό της Αχαΐας που συναντάει κανείς πάνω στην Εθνική Οδό Πατρών-Τριπόλεως, πριν εισέλθει στα διοικητικά όρια του Νομού Αρκαδίας (όπως και το αντίστροφο).

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Βιβλιογραφία
* 

Κατηγορία:Χωριά της περιφερειακής ενότητας Αχαΐας
Κατηγορία:Δήμος Λευκασίου
Κατηγορία:Δήμος Καλαβρύτων
Ραδιοθόριο

Το **ραδιοθόριο** ήταν παλαιότερη ονομασία του Θορίου-228, ενός από τα ισότοπα του θορίου. Ανακαλύφθηκε το 1905 από τον Ότο Χαν σε συνεργασία με τον Ουίλιαμ Ράμσεϊ, από τους οποίους και έλαβε αυτό το όνομα λόγω της εμφάνισης του στην αλυσίδα διάσπασης του θορίου-232.

Πρόκειται για θυγατρικό ισότοπο του Ουρανίου-232, περιέχοντας 138 νετρόνια, με ατομικό βάρος 228,0287411 γραμμάρια/mole και χρόνο ημιζωής  1,9116 έτη. Δεν υφίσταται διάσπαση άλφα σε Ράδιο-224.

Κατηγορία:Ισότοπα του θορίου
2609 Κιρίλ-Μετόντι

μικρογραφία|3D μοντέλο του αστεροειδούς 2609 Κιρίλ-Μετόντι
Ο **Κιρίλ-Μετόντι (Kiril-Metodi)** είναι ένας αστεροειδής που περιφέρεται στην εσωτερική (δηλαδή την προς τον Ήλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,3. Ανακαλύφθηκε το 1978 από τους Σοβιετικούς αστρονόμους Νικολάι και Λιουντμίλα Τσερνίχ, που παρατηρούσαν από το Ναουτσνί της Κριμαίας, και πήρε το όνομά του προς τιμή των Αγίων Κυρίλλου και Μεθοδίου, των «Φωτιστών των Σλάβων».

## Φυσικά χαρακτηριστικά
Τα κυρίως φυσικά χαρακτηριστικά του Κιρίλ-Μετόντι είναι άγνωστα. Ο Κιρίλ-Μετόντι περιστρέφεται γύρω από τον εαυτό του μία φορά κάθε 4 ώρες 56 λεπτά και 36 δευτερόλεπτα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Κιριλ-Μετοντι
Πανελλήνια κύπελλα κάνοε-καγιάκ

Τα πανελλήνια κύπελλα κάνοε καγιάκ ήταν διοργανώσεις στα αθλήματα σλάλομ και σπριντ για ομάδες και αθλητές από όλη την Ελλάδα και διεξαγόταν από το 2000. Την ευθύνη της διοργάνωσης είχε η Ελληνική Ομοσπονδία Κάνοε-Καγιάκ. Ο κυπελλούχος σύλλογος αναδεικνυόταν μέσω ενός συστήματος βαθμολογίας. Οι διοργανώσεις καταργήθηκαν μετά το 2011.

## Πανελλήνιο κύπελλο σλάλομ
Διεξήχθη για πρώτη φορά το 2000 και τελευταία το 2011. Έγιναν συνολικά δώδεκα διοργανώσεις. Απόλυτος κυρίαρχος του θεσμού ήταν ο ΝΟ Χαλκίδας.

### Σύνολο τίτλων συλλόγων

## Πανελλήνιο κύπελλο σπριντ
Διεξήχθη για τελευταία φορά το 2010. Έγιναν εννέα διοργανώσεις.

### Σύνολο τίτλων

## παραπομπές


## Εξωτερικοί σύνδεσμοι
* Ελληνική Ομοσπονδία Κάνοε-Καγιάκ 

Κάνοε καγιάκ
Κατηγορία:Κανόε καγιάκ στην Ελλάδα
Μέμφις Γκρίζλις

Οι **Μέμφις Γκρίζλις** (αγγλικά: *Memphis Grizzlies*) είναι επαγγελματική ομάδα καλαθοσφαίρισης με έδρα το Μέμφις των ΗΠΑ. Είναι μέλη της Νοτιοδυτικής Κατηγορίας της Δυτικής Περιφέρειας του National Basketball Association (NBA). Αγωνίζονται στο γήπεδο FedExForum χωρητικότητας 18.119 ατόμων. Οι Γκρίζλις ιδρύθηκαν το 1995 ως *Βανκούβερ Γκρίζλις* (*Vancouver Grizzlies*) στο Βανκούβερ του Καναδά. Η ομάδα μεταφέρθηκε στο Μέμφις το 2001 για οικονομικούς λόγους. Έχουν αγωνιστεί στα πλέι-οφ 5 φορές στα 20 χρόνια της ιστορίας τους.

## Ονομασίες
Ακολουθούν οι ονομασίες του συλλόγου με χρονολογική σειρά:

*Βανκούβερ Γκρίζλις (1995-2001)
*Μέμφις Γκρίζλις (2001-σήμερα)

## Γήπεδα
μικρογραφία|238px|Το γήπεδο FedExForum
* Βανκούβερ
** General Motors Place (1995–2001)
* Μέμφις
** Pyramid Arena (2001–2004)
** FedExForum (2004–σήμερα)

## Επιτυχίες
### Πρωταθλήματα
* **0**

### Τίτλοι Περιφέρειας
* **0**

### Τίτλοι Κατηγορίας
* **0**

## Παραπομπές


## Εξωτερικοί σύνδεσμοι

* 


Κατηγορία:Ιδρύσεις αθλητικών συλλόγων το 1995
Κατηγορία:Ιδρύσεις ομάδων καλαθοσφαίρισης το 1995
Δυτική Περιφέρεια (NBA)

Η **Δυτική Περιφέρεια** (αγγλικά: *Western Conference*) του ΝΒΑ αποτελείται από 15 ομάδες  οι οποίες διαιρούνται σε τρεις υποκατηγορίες των πέντε ομάδων. Από το 2006, οι τρεις νικητές κάθε κατηγορίας και ο δεύτερος με το καλύτερο ρεκόρ καταλαμβάνουν τις θέσεις 1 έως 4 για τα πλέι-οφ, ενώ οι υπόλοιπες ομάδες καταλαμβάνουν τις θέσεις 5 έως 8. Τα πλέι-οφ της Δυτικής Περιφέρειας χωρίζονται σε δύο γύρους, και τον τελικό όπου βγαίνει ο πρωταθλητής της Περιφέρειας που θα αντιμετωπίζει τον πρωταθλητή της Ανατολικής Περιφέρειας στα τελικά του NBA. Οι Λος Άντζελες Λέικερς έχουν τους περισσοτέρους τίτλους Περιφέρειας (32).

## Ομάδες

## Πρωταθλητές

## Τίτλοι ανά ομάδα

* 32: Λος Άντζελες Λέικερς
* 9: Γκόλντεν Στέιτ Ουόριορς
* 6: Σαν Αντόνιο Σπερς
* 5: Οκλαχόμα Σίτι Θάντερ / Σιάτλ Σούπερσονικς
* 4: Χιούστον Ρόκετς
* 4: Σεντ Λουίς Χοκς
* 3: Φοίνιξ Σανς
* 3: Πόρτλαντ Τρέιλ Μπλέιζερς
* 3: Ντάλας Μάβερικς
* 2: Φορτ Γουέιν Πίστονς
* 2: Μιλγουόκι Μπακς
* 2: Γιούτα Τζαζ
* 1: Μπάλτιμορ Μπούλετς
* 1: Σικάγο Σταγς
* 1: Ρότσεστερ Ρόιαλς
* 1: Ντένβερ Νάγκετς

## Παραπομπές


Κατηγορία:NBA
Γκι ντε Σαρπινί

Ο **Γκυ ντε Σαρπινύ** (*Guy de Charpigny*, ... - 1295) ήταν γαλλικής καταγωγής ιππότης, ευγενής του Πριγκιπάτου της Αχαΐας, Βάιλος και βαρώνος της Βοστίτσας. Ήταν γιος του Ούγου Α΄ ντε Σαρπινύ.

Η Αραγωνική έκδοση του χρονικού του Μορέως περιέχει αντίθετη εκδοχή από την ελληνική και γαλλική, που πιστεύεται ότι οφείλεται σε λάθος κατά την αντιγραφή και μετάφραση του χρονικού, και θέλει τον Γκυ ως τον πρώτο βαρώνο της Βοστίτσας και πατέρα του Ούγου. Επίσης ισχυρίζεται ότι έχτισε ένα κάστρο, ονόματι Λέλε, στην Λακωνία (πιθανόν παραφθορά του Έλους). Το ελληνικό Χρονικόν από την άλλη αναφέρει τον Ούγο ως "ντε Λέλε", πράγμα που έχει οδηγήσει στην εικασία ότι η οικογένεια προέρχεται από τη Λιλ της Γαλλίας.

Το 1289 για μερικούς μήνες ορίστηκε βάιλος του πριγκιπάτου από την πριγκίπισσα Ισαβέλλα Βιλεαρδουίνου. Γιος και διάδοχος του ήταν ο Ούγος Β΄.

Ο Γκυ αναφέρεται ότι φονεύθηκε από τον Καλαβρυτινό άρχοντα Φώτιο Ζασσή, όπως αποδείχτηκε στην συνέχεια κατά λάθος, αφού τον πέρασε για τον καστελλάνο της Κορίνθου, Γκωτιέ του Λίντερκερκ, που είχε μαζί του διαφορές για τα κτήματα τους που γειτόνευαν. Μάλιστα ο Ζασσής είχε μαζί και όλη τη φρουρά των Καλαβρύτων. Ο Ζασσής αναφέρεται ότι ήταν από από τους ντόπιους που έγιναν ευγενείς του Πριγκιπάτου της Αχαΐας και μετά τη Βυζαντινή αυτοκρατορία διατηρώντας τα κτήματα τους.

## Πηγές
* 

Κατηγορία:Βαρώνοι του Πριγκιπάτου της Αχαΐας
Κατηγορία:Βάιλοι του Πριγκιπάτου της Αχαΐας
Κατηγορία:Βαρωνία της Βοστίτσας
Εθνική Φρουρά (Ιρλανδία)

Το **Ιρλανδικό κίνημα των Κυανοχιτώνων** (αγγλικά: *Army Comrades Association*, *Ένωση των Συντρόφων του Στρατού*) ήταν παραστρατιωτική οργάνωση στην Ιρλανδία. Ιδρύθηκε το 1932, και ένα χρόνο μετά μετονομάστηκε σε Εθνική Φρουρά. Αρχηγός του κινήματος ανέλαβε ο πρώην αρχηγός της Αστυνομίας Ίον Ο΄ Ντάφι (1892 - 1944). Το κίνημα θεωρείται χριστιανικό, καθολικό, συντηρητικό και αντικομμουνιστικό, ενώ είχε λάβει στοιχεία και από τον ευρωπαϊκό φασισμό της περιόδου. Οι περισσότεροι κυανοχίτωνες ήταν πρώην μέλη του ΙΡΑ όπως και ο αρχηγός του κινήματος, και είχαν λάβει μέρος στον πόλεμο για την ανεξαρτησία της Ιρλανδίας από τη Βρετανία. Κατά τον Ιρλανδικό Εμφύλιο όμως ανήκαν στην πλευρά που ήταν θετικά διακείμενη στην Αγγλοϊρλανδική Συνθήκη, με την οποία η Βρετανία αναγνώρισε την ανεξαρτησία της Ιρλανδίας πλην της Βόρειας Ιρλανδίας. Οι κυανοχίτωνες είχαν αρκετές ένοπλες συγκρούσεις με το κομμάτι του ΙΡΑ που ήθελε να συνεχίσει τον αγώνα για την πλήρη ανεξαρτησία της νήσου.

Τον Αύγουστο του 1933 η οργάνωση τέθηκε εκτός νόμου λόγω των αναταραχών που είχαν δημιουργήσει τα μέλη της, και μερικές ημέρες αργότερα ίδρυσε το Φίνε Γκελ, με πρώτο πρόεδρο τον Ο' Ντάφι, που όμως αργότερα αποχώρησε και ίδρυσε το «Εθνικό Κορπορατιστικό Κόμμα των Πρασινοχιτώνων». Το 1936 - 1937 ηγήθηκε μιας Ιρλανδικής Ταξιαρχίας που πήγε στην Ισπανία με σκοπό να υποστηρίξει τον Δικτάτορα Φράνκο κατά τον Ισπανικό Εμφύλιο Πόλεμο. Επιστρέφοντας αποσύρθηκε από την πολιτική, ενώ διαλύθηκαν οι πρασινοχίτωνες. Το Φίνε Γκελ έγινε ένα από τα βασικά δημοκρατικά κόμματα της Ιρλανδίας.

## Σημειώσεις - Παραπομπές


Κατηγορία:Πολιτικά κόμματα της Βόρειας Ιρλανδίας
Κατηγορία:Ιρλανδικές παραστρατιωτικές οργανώσεις
Κατηγορία:Εθνικιστικά κινήματα
Έσσεται Ήμαρ

To ***Έσσεται Ήμαρ*** αποτελεί το τρίτο και τελευταίο άλμπουμ των Terror X Crew, το οποίο κυκλοφόρησε στις αρχές του 2001. Ο δίσκος είναι ένας ύμνος για την Αρχαία Ελλάδα, με συχνές αναφορές στη μυθολογία, σε φιλόσοφους, καθώς και σε άλλα πρόσωπα της αρχαιότητας. Χρησιμοποιεί πλούσιο λεξιλόγιο, που μερικές φορές γίνεται δυσνόητο, ενώ παράλληλα είναι ολοκληρωτική η απουσία ξενόφερτων λέξεων. Το κυρίως θέμα που πραγματεύεται είναι οι κίνδυνοι της παγκοσμιοποίησης και η προσπάθεια επιστροφής στις ελληνικές ρίζες. Με αυτό το άλμπουμ, οι Terror X Crew κάνουν μια μεγάλη στροφή στιχουργικά, σε αντίθεση με το αναρχικό στυλ των προηγούμενων δίσκων, μιλώντας για το έθνος και για την Αρχαία Ελλάδα, με αποτέλεσμα κάποιοι να τους κατηγορήσουν ως εθνικιστές. Το 2001, ο πρόεδρος του Ελληνικού Μετώπου Μάκης Βορίδης βράβευσε το συγκρότημα για την προσφορά του με τον ελληνικό στίχο του. Το τραγούδι «Πυθαγόρειον» έχει στίχους εξ' ολοκλήρου στα αρχαία ελληνικά, ενώ σε όλο τον δίσκο έχουν χρησιμοποιηθεί και παραδοσιακά όργανα, όπως αρχαία βάρβιτος, σύριγξ, σείστρον, κέρας, κανονάκι, αυλός και μασιά. Τα 2 κομμάτια που ξεχώρισαν και έγιναν βίντεοκλιπ είναι: 
* Ξύπνιος μέσα στα όνειρα κάποιων άλλων
* Το ξόδι

## Κομμάτια
:# Προοίμιον
:# Το ξόδι (σκοταδισμός Β Α)
:# Φωτεινός ορίζοντας
:# Που 'ν' οι πέννες σας;
:# Δούρειος ήχος
:# Πανικόβλητον
:# Πυθαγόρειον
:# Ξύπνιος μέσα στα όνειρα κάποιων άλλων
:# Εις τα βάθη της καρδιάς μου
:# Μακρύς, βαρύς χειμώνας
:# Επιστημονική πραγματικότητα
:# Έσσεται ήμαρ

## Εξωτερικοί σύνδεσμοι
*Terror X Crew – ''Έσσεται Ήμαρ'' στο discogs.com

## Παραπομπές

Κατηγορία:Ελληνική δισκογραφία
Κατηγορία:Άλμπουμ του 2001
Κοτόπιτα με μανιτάρια

Η **κοτόπιτα με μανιτάρια** είναι ένα είδος βρετανικής πίτας. Θεωρείται η αγαπημένη αλμυρή πίτα των Βρετανών και σερβίρεται συνήθως σε εστιατόρια με fish and chips. Το εξωτερικό είναι τραγανή ζύμη ή φύλλο κρούστας και  η γέμιση αποτελείται από μικρά κομμάτια κοτόπουλου και ψιλοκομμένα μανιτάρια μαζί με κρεμώδη σάλτσα. Μπορεί να βρεθεί σε εστιατόρια σε όλη την Βρετανία αλλά και κατεψυγμένη σε σούπερ μάρκετ.

## παραπομπές


Πιτα κοτοπουλο μανιταρια
Κοτοπουλο μανιταρια
Ουμπερτίνο Παλαβιτσίνι

Ο **Ουμπερτίνο** (Ubertino ή Umbertino Pallavicini) από τον Οίκο των Παλαβιτσίνι ήταν ο δεύτερος Μαρκήσιος της Βοδονίτσας από το 1237 έως τον θάνατο του το 1278, ενός κρατιδίου κατά τη Φραγκοκρατία στην Ελλάδα. 

## Βιογραφία
Ήταν γιος του πρώτου μαρκήσιου Γκουίντο Παλαβιτσίνι.

Παρά το γεγονός ότι μετά την πτώση τού βασιλείου της Θεσσαλονίκης το 1224 και το μαρκιζάτο της Βοδονίτσας έγινε υποτελές τού πριγκιπάτου της Αχαΐας, ο Ουμπερτίνο βοήθησε τον εξάδελφό του Γκυ Α΄ ντε λα Ρος, δούκα της Αθήνας, στον πόλεμο εναντίον του πρίγκιπα της Αχαΐας, Γουλιέλμου Βιλλεαρδουίνου.  

Ήταν παρών στη Μάχη στο Καρύδι το 1258 και μετά την ήττα από τον Βιλλεαρδουίνο υποχώρησε με τον δούκα Γκυ ντε λα Ρος πίσω στην Θήβα. Το 1259 όμως, βοήθησε τον πρίγκιπα και πήρε μέρος στην εκστρατεία και τη Μάχη της Πελαγονίας. Το 1263 ο Ουμπερτίνο ήταν και πάλι στο πλευρό του πρίγκιπα, στον πόλεμο με το Δεσποτάτο του Μορέως για την ανάκτηση των χαμένων εδαφών του πριγκιπάτου. 

Το 1264 έλαβε κληρονομιά από την αδελφή του γη κοντά στην Πάρμα.

Όταν πέθανε, τον κληρονόμησε η νεότερη αδελφή του Ισαβέλλα Παλαβιτσίνι.

## Πηγές
*Setton, Kenneth M. (general editor) *A History of the Crusades: Volume III &mdash; The Fourteenth and Fifteenth Centuries*. Harry W. Hazard, editor. University of Wisconsin Press: Madison, 1975.
*Miller, W. "[The Marquisate of Boudonitza (1204-1414)](http://links.jstor.org/sici?sici=0075-4269(1908)28%3C234%3ATMOB(%3E2.0.CO%3B2-W)." *Journal of Hellenic Studies*, Vol. 28, 1908, pp 234–249.
*Latin Lordships of Greece: Boudonitza, ανακτήθηκε 23 Μαρτίου 2013

Κατηγορία:Μαρκήσιοι της Βοδονίτσας
Ουμπερτινο
Θωμάς Παλαβιτσίνι

Ο **Θωμάς Παλαβιτσίνι** (ιταλικά : *Tommaso Pallavicini*) ήταν μαρκήσιος της Βοδονίτσας μετά από μια αμφισβητούμενη διαδοχή στο 1286.  Ήταν νεώτερος αδελφός του πρώτου Μαρκησίου Γκουίντο Παλαβιτσίνι.

Το 1286 η μαρκησία Ισαβέλλα, κόρη του Γκουίντο, πέθανε άτεκνη και το μαρκιζάτο διεκδικήθηκε μεταξύ τού Θωμά και τού συζύγου της Ισαβέλλας Αντουάν λε Φλαμέν. Επειδή το μαρκιζάτο της Βοδονίτσας ήταν υποτελές του Πριγκιπάτου της Αχαΐας, οι δύο διεκδικητές απευθύνθηκαν στον Δούκα των Αθηνών Γουλιέλμο ντε λα Ρος. Ο Γουλιέλμος, αν και ήταν συγγενής του Παλαβιτσίνι, προέδρευσε με την ιδιότητά του ως δικαστικού επιμελητή του φεουδαρχικού δικαστηρίου του Πριγκιπάτου της Αχαΐας. Πριν βγει απόφαση όμως, ο Θωμάς κατέλαβε το Κάστρο της Βοδονίτσας και έτσι έφερε το δικαστήριο προ τετελεσμένου γεγονότος. Είχε την εξουσία για άγνωστο χρονικό διάστημα, ίσως και πέρα από το 1300, μέχρι που τον διαδέχθηκε ο γιος του Αλβέρτο.

## Πηγές
* Miller, W. "[The Marquisate of Boudonitza (1204-1414)](http://links.jstor.org/sici?sici=0075-4269(1908)28%3C234%3ATMOB(%3E2.0.CO%3B2-W)." *Journal of Hellenic Studies*, Vol. 28, 1908, pp 234-249.

Κατηγορία:Μαρκήσιοι της Βοδονίτσας
Θωμας
Αλβέρτος Παλαβιτσίνι

Ο ** Αλβέρτος Παλαβιτσίνι** (ιταλικά: *Alberto Pallavicini* ) ήταν ο πέμπτος μαρκήσιος της Βοδονίτσας από το θάνατο του πατέρα του Θωμά, άγνωστο πότε ακριβώς, μέχρι τον θάνατο του το 1311. Έλαβε ακόμη και ένα έκτο της Εύβοιας με τον τίτλο του εκτημόριου βαρώνου (*sestiere*) . 

Ήταν πιστός υποτελής των πριγκίπων της Αχαΐας. Το 1305 κλήθηκε από τον κύριό του πρίγκιπα Φίλιππο της Σαβοΐας να συμμετάσχει σε ένα τουρνουά και στον παρλαμά (συνέλευση) στον Ισθμό της Κορίνθου. Το 1307 υπάκουσε σε παρόμοια κλήτευση του Φίλιππου Α΄ του Τάραντα. Στις 15 Μαρτίου 1311 ακολούθησε τον Γκωτιέ ντε Μπριέν στη Μάχη του Αλμυρού, όπου και σκοτώθηκε. Στο μαρκιζάτο τον κληρονόμησε η γυναίκα του Μαρία νταλλε Κάρτσερι και η κόρη του Γουλιέλμα Παλαβιτσίνι.

## Πηγές
* Setton, Kenneth M. (general editor) *A History of the Crusades: Volume III &mdash; The Fourteenth and Fifteenth Centuries*. Harry W. Hazard, editor. University of Wisconsin Press: Madison, 1975.
* Miller, W. "[The Marquisate of Boudonitza (1204-1414)](http://links.jstor.org/sici?sici=0075-4269(1908)28%3C234%3ATMOB(%3E2.0.CO%3B2-W)." *Journal of Hellenic Studies*, Vol. 28, 1908, pp 234–249.
* http://fmg.ac/Projects/MedLands/LATIN%20LORDSHIPS%20IN%20GREECE.htm#_Toc127589304 Latin Lordships of Greece: Boudonitza], ανακτήθηκε 23 Μαρτίου 2013

Κατηγορία:Μαρκήσιοι της Βοδονίτσας
Κατηγορία:Τριτημόριοι της Καρύστου
Αλβερτος